เรื่องร้องเรียน (ถนน,สอบถาม,ร้องเรียน) วันที่ 2023-05-03 07:16:40 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660018191

ขอให้ตรวจสอบการปฏิบัติหน้าที่ของเจ้าหน้าที่ฝ่ายทะเบียน ของสำนักงานเขตหนองจอก แขวงกระทุ่มราย เขตหนองจอก กรุงเทพมหานคร เนื่องจากผู้ร้องแจ้งว่า เมื่อวันที่ 5 กุมภาพันธ์ 2566 พี่ชายของผู้ร้องประสบอุบัติเหตุ ถูกรถจักรยานยนต์ชนบนทางม้าลาย จากนั้นก็เข้ารับการรักษากับทางโรงพยาบาลแห่งหนึ่ง โดยทางคู่กรณีผู้ขับรถชน ได้ใช้ให้ญาติห่างๆของผู้ร้อง (ชื่อถูกระบุไว้ในช่องผู้ถูกร้อง) ซึ่งเคยเป็นอดีตเจ้าหน้าที่ของสำนักงานเขตหนองจอก เข้าไปขอคัดสำเนาบัตรประจำตัวประชาชน และสำเนาทะเบียนบ้านของพี่ชายผู้ร้อง ที่สำนักงานเขตฯ แล้วนำเอกสารที่คัดสำเนามาให้คู่กรณี เพื่อนำมายื่นกับทางโรงพยาบาลที่พี่ชายรักษาอยู่ โดยผู้ร้องทราบว่าคู่กรณี มีสำเนาเอกสารสำคัญของพี่ชายนั้นมาจากเจ้าหน้าที่ของโรงพยาบาลฯ โดยผู้ที่เข้าไปขอคัดสำเนาไม่ได้มีหนังสือรับมอบอำนาจจากพี่ชาย หรือ ผู้ร้อง แต่อย่างใด ซึ่งเห็นว่าเป็นการกระทำที่ไม่ถูกต้อง โดยคัดสำเนาแล้วนำไปให้กับคู่กรณี ปัจจุบัน (วันที่ 2 พฤษภาคม 2566) ยังไกล่เกลี่ยไม่เรียบร้อย และยังไม่ได้ค่าเสียหายแต่อย่างใด อีกทั้งบุคคลดังกล่าว มีพฤติการณ์อยู่ข้างคู่กรณีร่วมด้วย เพื่อไม่ให้พี่ชายได้รับค่าชดเชยฯ ประกอบกับผู้ร้องแจ้งว่า ได้แจ้งเรื่องร้องเรียนดังกล่าวไปยัง Traffy Fondue ของกรุงเทพมหานคร แล้วเมื่อประมาณ เดือนมีนาคม 2566 (รหัสเรื่อง WXVLEM หรือ #M66HDM)(ผู้ร้องไม่ทราบแน่ชัดว่าเป็นรหัสใด) จากนั้นในระบบแจ้งผลการดำเนินการ มาเมื่อวันที่ 1 พฤษภาคม 2566  โดย N***m (ระบุตามผู้ร้องแจ้ง) ว่า มีบุคคล (ระบุชื่อ ซึ่งเป็นชื่อผู้ถูกร้อง) เข้าไปแจ้งว่าเป็นญาติกับพี่ชายของผู้ร้อง เข้าไปขอคัดสำเนาเอกสารของพี่ชายผู้ร้อง เพื่อนำเอกสารไปใช้ในการรักษาพยาบาล หรือ ผ่าตัด กับทางโรงพยาบาล โดยที่ผู้ร้องแจ้งว่าการรายงานผลของระบบ Traffy Fondue นั้นเป็นเท็จ เนื่องจากเจ้าหน้าที่เรียกเพียงบุคคลดังกล่าว ไปให้ข้อมูลเพียงฝ่ายเดียว โดยไม่มีการสอบถามข้อมูลใดๆจากผู้ร้องเรียน (ตามผู้ร้องแจ้ง) และบุคคลดังกล่าวก็ไม่อยู่ในเหตุการณ์ ไม่มีส่วนเกี่ยวข้อง หรือ ไม่มีส่วนดูแลพี่ชายแต่อย่างใด อีกทั้งวันที่พี่ชายประสบอุบัติเหตุ พี่ชายยังมีสติ ดูแลตัวเองได้ และยังถือบัตรประจำตัวประชาชนเข้าไปยื่นที่โรงพยาบาลด้วยตนเอง จึงไม่มีเหตุอันควรที่จะให้บุคคลอื่นไปคัดสำเนาข้อมูลส่วนตัว ซึ่งบุคคลดังกล่าวเคยเป็นข้าราชการมาก่อน จึงรู้วิธีการร้องเรียน และได้ทำหนังสือร้องเรียนผู้ร้อง ไปยังต้นสังกัดที่ผู้ร้องทำงานอยู่ คือ โรงพยาบาลเวชการุณย์รัศมิ์ ว่า ผู้ร้องแจ้งเรื่องร้องเรียนผ่านระบบ Traffy Fondue ของกรุงเทพมหานคร ซึ่งไม่เหมาะสมกับการเป็นเจ้าหน้าที่ของโรงพยาบาลรัฐฯ และจากกรณีดังกล่าว ผู้ร้องเห็นว่าไม่เป็นธรรมแก่ผู้ร้องเป็นอย่างยิ่ง จึงประสงค์ให้มีการตรวจสอบการปฏิบัติหน้าที่ของเจ้าหน้าที่สำนักงานเขตหนองจอก กรณีที่ให้บุคคลอื่นเข้าไป คัดสำเนาเอกสารส่วนตัวของพี่ชาย โดยมิได้รับอนุญาต

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata